CELEX: 62012CN0347
Language: et
Date: 2012-07-20 00:00:00
Title: Kohtuasi C-347/12: Eelotsusetaotlus, mille on esitanud Cour de cassation du Grand-Duché de Luxembourg (Luksemburg) 20. juulil 2012 — Caisse nationale des prestations familiales versus Ulrike Wiering, Markus Wiering

22.9.2012   
            
            
               ET
            
            
               Euroopa Liidu Teataja
            
            
               C 287/27
            
         Eelotsusetaotlus, mille on esitanud Cour de cassation du Grand-Duché de Luxembourg (Luksemburg) 20. juulil 2012 — Caisse nationale des prestations familiales versus Ulrike Wiering, Markus Wiering
   (Kohtuasi C-347/12)
   2012/C 287/52
   Kohtumenetluse keel: prantsuse
   
      Eelotsusetaotluse esitanud kohus
   
   Cour de cassation du Grand-Duché de Luxembourg
   
      Põhikohtuasja pooled
   
   
      Kaebuse esitaja: Caisse nationale des prestations familiales
   
      Vastustajad: Ulrike Wiering, Markus Wiering
   
      Eelotsuse küsimus
   
   Kas arvutades võimalikku diferentseeritud lisahüvitist, mida maksab töökohariigi pädev asutus vastavalt nõukogu 14. juuni 1971. aasta määruse (EMÜ) nr 1408/71 (1) sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes muudetud redaktsiooni artikli 1 punkti u alapunktile i, artikli 4 lõike 1 punktile h ja artiklile 76 ning nõukogu 21. märtsi 1972. aasta määruse (EMÜ) nr 574/72, millega määratakse kindlaks määruse (EMÜ) nr 1408/71 (2) sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes rakendamise kord, artikli 10 punkti b alapunktile i, tuleb sama laadi perehüvitistena arvesse võtta kõiki hüvitisi, mida saab sisserännanud töötaja perekond elukohariigis ning milleks käesoleval juhul on Saksamaa õigusaktides ette nähtud Elterngeld ja Kindergeld?
   
      (1)  ELT L 149, lk 2.
   
      (2)  ELT L 74, lk 1.